असमिया हारिमु मुलुगनि फावखुंगुर, मेथाय खनगिरि आरो दामग्रा-देग्रा सुबुंफोरा बायदि राजखान्थि दोलोआव हाबहैनाय समावनो बे खेबाव उथिफुदों बर’ हारिमु फोथारनि फावखुंगुर, दामग्रा-देग्राफोरा राजखान्थि दोलोआव हाबफैनाय हाबाफारि। दिनै बागसा जिल्लानि सुबनखाटायाव खुंजानाय इउ पि पि एल दोलोनि मोनसे दोलोयाव हाबफैनाय हाबाफारियाव बर’ सावथुननि मुंदांखा फावखुंगुरखौ लानानै गोबां दोलोनिफ्राय सा 50 सुबुंफोरा इउ पि पि एल दोलोआव हाबफैदों। बे हाबाफारियाव नुजाथिनानै 25 नं बागानपारा बियाबनि इउ पि पि एल दोलोनि बिजाथि काटिराम बर’आ बुङो दि थांनाय 17 बोसोरानो हाग्रामा महिलारीया दैदेननाय बिपिएफ सोरखारनि जाख्ल’नाय आरो गाज्रि खुंनायनि हेंथायै रायजोफोरा ओंखारबोदों।